SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

          Meno: 				Žaneta
          Priezvisko:			CSÁDEROVÁ			 	Titul: Mgr., PhD.
          Funkcia:			             riaditeľka 
          Znalosť jazykov:		             anglicky, rusky
          Názov organizácie:		Antidopingová agentúra SR
          Adresa:			            Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Poľsko
Mesto:				Wroclaw
Termín:			27. – 29. júl 2017
Prijímajúca organizácia:        Poľská antidopingová agentúra (POLADA)
Adresa:			Józefa Mianowskiego 2, 51-605 Wrocław, Poľsko

Účel cesty:	BILATERÁLNE EXPERTNÉ STRETNUTIE
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum / čas:	27. júl 2017   od 14:00 hod.
29. júl 2017   do 12:00 hod.

Navštívená organizácia:	The World Games 2017 (Svetové hry 2017)
Kontaktované osoby:	riaditeľ POLADA p. Michal Rynkowski  a jeho realizačný tím 

4.	PRIEBEH ROKOVANÍ

Zahraničná  pracovná cesta  sa  uskutočnila na báze bilaterálnej spolupráce s Poľskou antidopingovou agentúrou (POLADA). Poľské mesto Wroclaw získalo možnosť usporiadať 10. v poradí Svetové hry 2017. Svetové hry sú usporiadavané  pod hlavičkou International Worldgames association (IWGA). Na uvedenom podujatí sa predstavilo 31 športových disciplín z rôznych rozličných športov ako napríklad letecké športy, americký futbal, biliard, kanoe pólo, tanečné športy, lakros, športové lezenie atď..  Celkovo sa uvedených hier zúčastnilo 3 500 športovcov zo 100 krajín. 
	Poľská antidopingová agentúra bola poverená vykonávať dopingové kontroly na uvedenom podujatí v počte 11 dní. Antidopingová agentúra bola oslovená s požiadavkou poskytnúť dopingových komisárov. Bola vyslaná jedna dopingová komisárka. Na realizáciu približne 400 dopingových kontrol bolo zazmluvnených 27 dopingových komisárov (DCO) z rôznych krajín ako 5 DCO z Veľkej Británie, 1 z Barbadosu, 1 DCO z Bieloruska, 1 DCO z Južnej Afriky,  DCO z Českej republiky a 1 DCO zo Slovenska. Celkovo bolo vykonaných 69 misií. Popri DCO boli využitý aj dobrovoľníci, ktorí boli ako asistenti DCO (35 asistentov). Na testovanie sa využíval systém ADAMS cez, ktorý sa zadávali misie a realizovalo sa aj cielené testovanie podľa rizikovosti k dopingu u jednotlivých športových disciplín. Osobne som navštívila 4 stanice dopingových kontrol. Zúčastnila som sa dvoch procesov dopingovej kontroly, kde boli odoberané vzorky moču a krvi súčasne. Každá zo stanice spĺňala prísne kritéria WADA Normy pre testovanie a vyšetrovanie. Dôležitá bola okrem miestnosti určenej na odbery aj čakacia miestnosť, kde sa zapisovali všetky osoby, ktoré vošli a vyšli zo stanice dopingovej kontroly. Pri každom DCO bol aj pozorovateľ IWGA. 
Popri samotných dopingových kontrolách zrealizovala POLADA aj antidopingové vzdelávacie akcie pre športovcov. 
Budúce Svetové hry sa uskutočnia v Birminghame, USA v roku 2021. 

5.	PRÍNOS 

	Výmena informácií a skúseností v oblasti antidopingových aktivít medzi národnými antidopingovými agentúrami je veľmi dôležitá. Zvlášť prínosne  je  osobne participovať v tejto oblasti na významných športových podujatiach. Výmena medzinárodných odborníkov prispieva k väčšej transparentnosti a zlepšuje dôveryhodnosť celého antidopingového systému. Skvalitňuje proces dopingovej kontroly. 

6.	   ODPORÚČANÉ ZÁVERY

Pokračovať v obdobných aktivitách, hlavne sa zamerať na oblasť výmeny a spolupráce pri poskytovaní kvalifikovaných DCO na významných športových podujatiach ako sú olympijské hry, paralympiské hry, majstrovstvá Európy, majstrovstvá Sveta atď..

7.	    ZOZNAM OBDRŽANEJ DOKUMENTÁCIE

    Žiadna

8.	SPÔSOB ZVEREJNENIA SPRÁVY 

Správa je zverejnená na webovej stránke www.antidoping.sk,  jej východiská budú priebežne prezentované na pracovných stretnutiach zameraných  na aktualizáciu a rozvoj Národného antidopingového programu. 

Bratislava, 01.07.2017

Vypracoval: 	 

Súhlasím so zverejnením správy na webovej stránke Antidopingovej agentúry SR.

							Schválil: